**Inițiator**

**PRIMAR,**

**SOÓS ZOLTÁN**

**REFERAT DE APROBARE**

**privind reorganizarea prin preluarea Direcției Complexul de Agrement Weekend, ca urmare a desființării acestei Direcții, schimbarea denumirii Centrului de Cultură și Artă în Centrul de Cultură, Artă și Agrement Târgu Mureș și modificarea corespunzătoare a structurii organizatorice, aprobarea organigramei, a numărului de personal și a statului de funcții**

Având în vedere Legea nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, se impune necesitatea reorganizării Centrului de Cultură și Artă Târgu Mureș, prin preluarea Direcției Complexul de Agrement Weekend; astfel se propun următoarele modificări:

Se propune schimbarea denumirii Centrului de Cultură și Artă în Centrul de Cultură, Artă și Agrement Târgu Mureș, care va funcționa pe codurile fiscale preluate de la Centrul de Cultură și Artă Târgu Mureș. Direcția Complexul de Agrement Weekend se va desființa și va fi preluată de către Centrul de Cultură, Artă și Agrement Târgu Mureș.

La nivelul Centrului de Cultură și Artă Târgu Mureș, Compartimentul adminstrativ se desființează, iar personalul contractual din cadrul acestuia va fi trecut la Serviciul Cetate și Managementul Evenimentelor și la Serviciul Administrare Obiective Culturale și Artă Fotografică. Se desființează și Compartimentul de audit. S-a renunțat la 7 posturi vacante, iar 2 posturi vacante s-au transformat în posturi unice necesare pentru funcționarea expozițiilor din Cetate, respectiv un post de conservator/restaurator și un post de muzeograf.

Patru persoane vor fi redistribuite de la Direcția Complexul de Agrement Weekend, la Serviciul Financiar-contabil, Resurse umane și Investiții.

La nivelul Direcției Complexul de Agrement Weekend, se desființează 22 posturi vacante, precum și Compartimentul de audit. Opt persoane vor fi redistribuite la Serviciul bazine de înot acoperite și la Serviciul Tehnic, Bazine în aer liber și Întreținere spații verzi.

Centrul de Cultură, Artă și Agrement Târgu Mureș va avea ca obiect principal de activitate organizarea și promovarea acțiunilor culturale, sociale, artistice, sportive, de agrement, de tineret, educaționale non curriculare, turistice, prin prestarea de servicii publice în

calitate de organizator/coorganizator, partener sau instituție finanțatoare, în vederea implementării, derulării și dezvoltării de proiecte, evenimente și programe culturale;

În acest sens, reorganizarea prin preluarea Direcției Complexul de Agrement Weekend, ca urmare a desființării acestei Direcții, schimbarea denumirii Centrului de Cultură și Artă în Centrul de Cultură, Artă și Agrement Târgu Mureș și modificarea corespunzătoare a structurii organizatorice, aprobarea organigramei, a numărului de personal și a statului de funcții. Centrul de Cultură, Artă și Agrement Târgu Mureș va menține codul fiscal al Centrului de Cultură și Artă Târgu Mureș.

**Director C.C.A. Director D.C.A.W.**

**Váry Florentina-Maria Harai István**

**\*Actele administrative sunt hotărâri ale Consiliului Local , care intră în vigoare și produc efecte juridice după îndeplinirea condițiilor prevăzute de art.197-200 din OUG nr.57/2019, privind codul administrativ**